**Kære brugere af Hedehusene Idrætspark!**

Foråret er på vej og der kommer til at ske flere ting i Hedehusene Idrætspark.

Dels er marken op mod Egeskoven taget tilbage til kommunen, og arealet er udlagt til udviklingsområde.

Der er flere områder i kommunen der er udarbejdet udviklingsplaner for i det projekt der kaldes ”Tour de Natur”.

**Hedehusene Idrætspark / Egeskoven:**Der udarbejdes en udviklingsplan for området og det gælder især de grønne arealer mod syd, marken bagved og selve Egeskoven.

En udviklingsplan er godt sammenholdt med de mange nye borgere der kommer til Hedehusene.

Kapaciteten på fodboldbanerne håber vi også at kunne udvide lidt (så vi er klar til mange nye spillere).

Et er planer noget andet er at realisere dem – det vil tage noget tid, men der er gang i tankerne og dermed planer.

Der er opsat sheltere i Egeskoven.

**Høje Taastrup Agility kommer til Hedehusene Idrætspark**

Vi forventer, at Agility er klar til at starte deres aktiviteter i april.

Inden da skal der indhegnes et område og der skal bygges et redskabshus.

Nederst på denne mail kan du se hvor det er banen placeres.

**Discgolf**

– kommer også til Hedehusene Idrætspark / Egeskoven.

Hvornår kan vi ikke sige noget om, men planen er sidst på foråret / forsommeren.

Vi er blevet opfordret til at noget af banen evt. kan lægges, så den også kan benyttes til fodboldgolf.

Det må vi se på – og ellers kan det måske være 2 baner, hvor der er sammenfald nogle steder.

Discgolf skal helt op i Egeskoven, og disse stationer er nok udenfor fodboldens område.

**Andre tiltag?**

Vi forventer også at aktiviteten MTB etableres i tilknytning til Hedeland, hvor der nu er anlagt en stor bane.

Måske en lille øvebane for de små længst over mod Hedeland, men det er ikke konkretiseret endnu.

Vi vil også gerne dræne noget af marken, så vi kan placere fodboldbaner til erstatning for noget af græsarealet mod syd (op mod skoven).

Derudover skal der forhåbentlig være naturlegepladser og opholdssteder.

Der er også tænkt planer vedr. bevoksning, noget flot at kigge på og herunder gode miljøer for insekter osv.

Mange spændende ting vi kan se frem til.

**Venlig hilsen**

**Hedehusene Idrætscenter**

**Jens Bjerge**

Tlf. 2275 1900

Mail: Jensbjerge@it.dk

Agility

